Antallet af ødelagte dæk i Thisted fortsætter med at vokse. Politiet beder offentligheden om hjælp.

Ukendte gerningsmænd fortsætter med at lave hærværk mod biler i Thisted, hvor der nu har været 30 tilfælde siden søndag. Gerningsmændene stikker en kniv ind i siden på dækkene og punkterer dem. - Det tilfælde sidste skete i går. Det er virkelig en træls sag, fortæller Jørgen Jensen fra lokalpolitiet i Thisted. Beder om hjælp Jørgen Jensen fortæller, at politiet arbejder hårdt for at løse sagen, der er til stor gene for ejerne af bilerne. - Vi har ikke fået et eneste tip. Vi arbejder som gale og tager det meget alvorligt, men vi håber stadig, at nogen derude ved noget, forklarer han. Politiet udtrykte også i går sin irritation over hærværksbølgen. Der var der 26 tilfælde. - Set med mine øjne er der ikke rigtigt noget i det for gerningsmanden. Man lukker jo bare noget luft ud af et dæk, forklarede Jørgen Jensen. Hvis du ved noget, så kan du kontakte politiet på telefon 114.